Diari Oficial de la Generalitat Valenciana


Sumari del DOGV 9368, del 23-06-2022 (2022/5744)

RESOLUCIÓ de 15 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, en relació amb l'aplicació del que es disposa en l'article 1 del Decret llei 13/2020, de 7 d'agost, del Consell, de declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9368

Data del DOGV
:   23-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5744


Data del document
:   15-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 15 de juny de 2022, de la consellera d'Agricultura, Desenvolupament Rural, Emergència Climàtica i Transició Ecològica, en relació amb l'aplicació del que es disposa en l'article 1 del Decret llei 13/2020, de 7 d'agost, del Consell, de declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament. [2022/5744]  
Antecedents de fet  
Primer. El Decret llei 13/2020, de 7 d'agost, del Consell, de Declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament, publicat en el Diari Oficial de la Generalitat Valenciana núm. 8884, de data 17 d'agost de 2020, convalidat mitjançant Resolució 12/X, de 4 de setembre de 2020, de la Diputació Permanent, publicada en el Diari Oficial de la Generalitat Valenciana núm. 8904, de data 14 de setembre de 2020, declara servei públic de la titularitat de la Generalitat l'operació de gestió de residus consistent en la selecció i classificació d'envasos lleugers i residus d'envasos recollits selectivament en la via pública, així com en les xarxes globals d'ecoparcs de la Comunitat Valenciana; i, així mateix, assenyala que la prestació de les activitats objecte del citat servei públic es realitzarà per gestió directa, a través de les entitats que integren el sector públic instrumental de la Generalitat, definit en l'art. 2.3 de la Llei 1/2015, de 6 de febrer, de la Generalitat.  
  
Segon. Les competències en matèria de medi ambient en l'àmbit de la Generalitat Valenciana les assumeix la Conselleria d'Agricultura, Desenvolupament Rural, Emergència Climàtica i Transició Ecològica, de conformitat amb el que es disposa en el Decret 5/2019, de 16 de juny, del President de la Generalitat, pel qual es determinen el nombre i la denominació de les conselleries i les seues atribucions.  
Tercer. En el Diari Oficial de la Generalitat Valenciana núm. 9275, de data 10 de febrer de 2022, es va publicar la Resolució de 7 de febrer de 2022, del director general de Relacions amb les Corts, de la Presidència de la Generalitat, per la qual es publica el Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA, subscrit en data 2 de juliol de 2021.  
Als anteriors fets són aplicable els següents:  
  
Fonaments de dret  
Primer. En l'article 1 del Decret llei 13/2020, de 7 d'agost, del Consell, de declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament, s'estableix el següent:  
«1. Conforme a les competències autonòmiques reconegudes en la legislació sectorial en matèria de gestió de residus, es declara servei públic de titularitat de la Generalitat, l'operació de gestió de residus següent:  
- Selecció i classificació d'envasos lleugers i residus d'envasos recollits selectivament en la via pública, així com en les xarxes globals d'ecoparcs de la Comunitat Valenciana (operació de valorització R12 «Intercanvi de residus per a sotmetre'ls a qualsevol de les operacions enumerades entre R1 i R11», de conformitat amb el que es disposa en l'annex II de la Llei 22/2011, de 28 de juliol, de residus i sòls contaminats, actualment amb el que es disposa en l'annex II de la Llei 7/2022, de 8 d'abril, de residus i sòls contaminats per a una economia circular, R1201 «Classificació de residus»).  
2. La prestació de les activitats objecte del servei públic de classificació d'envasos lleugers recollits selectivament en la via pública, així com en les xarxes globals d'ecoparcs de la Comunitat Valenciana que corresponga a la Generalitat, es realitzarà per gestió directa, a través de les entitats que integren el sector públic instrumental de la Generalitat definit en l'article 2.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Tot això, sense menyscapte de la possibilitat de col·laboració pública/privada per al desenvolupament del servei, de conformitat amb les previsions establides en la Llei 9/2017, de 8 de novembre, de contractes del sector públic, així com sense perjudici del que es disposa en la resta de l'articulat de la present norma.  
En tot cas, l'administració de la Generalitat disposarà de les potestats necessàries per a assegurar el bon funcionament del servei, i en garantirà i regularà la prestació.  
Els efectes comptables de l'aplicació de la present norma seran aplicable conforme al que es disposa en el Reial decret 1.514/2007, de 16 de novembre, pel qual s'aprova el Pla General de Comptabilitat, o disposició normativa que el modifique o substituïsca.»  
Segon. La clàusula 3.11 del Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA, estableix com a compromisos de la Generalitat, a través de la Conselleria competent en medi ambient, entre altres:  
«Prestar les activitats de selecció i classificació de residus d'envasos lleugers recollits selectivament en la via pública i en les xarxes globals d'ecoparcs de la Comunitat Valenciana, per mitjà de les seues instal·lacions autoritzades per a tal fi, com a servei públic de titularitat autonòmica en virtut de la competència que li atribueix el Decret llei 13/2020, i designar les instal·lacions de selecció i classificació a les quals haurien de traslladar-se tals residus».  
Tercer. L'article 4 de la Llei 12/2010, de 21 de juliol, de la Generalitat, de mesures urgents per a agilitar l'exercici d'activitats productives i la creació d'ocupació, en la redacció donada per l'article 103 de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, configura la societat mercantil VAERSA, Valenciana d'Aprofitament Energètic de Residus, SA (en endavant, VAERSA), com una societat mercantil de la Generalitat de les previstes en l'article 156 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que té la consideració de mitjà propi personificat i servei tècnic de l'administració de la Generalitat.  
  
En virtut d'això de l'anterior, l'entitat VAERSA queda obligada a executar les comeses, incloses en el seu objecte social, que li siguen confiades pels poders adjudicadors que la controlen o per altres persones jurídiques controlades pels mateixos poders adjudicadors, amb independència de qui en siga el beneficiari.  
Quart. En l'article 2.1 dels Estatuts Socials de VAERSA, es contempla, com a objecte social de la mercantil, entre altres activitats: «La realització d'actuacions destinades a la prevenció i minimització de residus, activitats de gestió d'envasos i residus d'envasos»; i l'article 4.5 de la referida Llei 12/2010, en la redacció donada per l'article 103 de la Llei 9/2019, recull la referida activitat com a susceptible de realitzar per VAERSA per assignació dels poders adjudicadors dels quals depén.  
  
Cinqué. Així mateix, de conformitat amb el que es disposa en l'article 4.2 de la referida Llei 12/2010, en la redacció donada per l'article 103 de la Llei 9/2019, entre les possibles vies existents per a l'execució per part de VAERSA de les activitats que se li confien en virtut del que es disposa en el paràgraf anterior, figura la següent:  
«1r. Mitjançant l'atribució, per imposició unilateral dels poders adjudicadors dels quals depén VAERSA, i com a exercici de l'opció organitzativa per a exercir les seues pròpies competències, d'activitats que estiguen incloses en l'objecte social de l'entitat com una manera de gestió directa dels serveis o activitats econòmiques d'interés públic. Aquestes actuacions seran retribuïdes mitjançant compensació econòmica basada en el cost o per preu fixat o pactat, amb independència del beneficiari de l'actuació o execució i del subjecte que remunere el mitjà propi VAERSA de les referides compensacions o preus. Qualsevol dels òrgans dels poders adjudicadors dels quals depén VAERSA podrà, mitjançant resolució, instrucció o instrument jurídic, assignar a VAERSA funcions o la realització d'activitats que es troben dins del seu objecte social.»  
Sisé. A data actual, i de conformitat amb el sistema autoritzat a Ecoembalajes España, SA, VAERSA realitza les operacions de selecció i classificació d'envasos lleugers i residus d'envasos recollits selectivament en les instal·lacions següents:  
- Planta d'Alzira. Camí Pujol, s/n. 46370 Alzira (València)  
- Planta de Castelló. Partida Bovalar, C/ Quadra Tercera s/n. 12174 Castelló de la Plana  
- Planta de Benidorm. Carretera Benidorm-Finestrat km 1,5. Àrea Parc Temàtic. 03119 Benidorm (Alacant).  
- Planta de Picassent. Polígon Juan Carlos I. C/ Muntanyana. 46301 Picassent (València).  
Atenent a tot allò adés exposat, i a fi de concretar l'opció per la qual es decanta la Generalitat Valenciana per a la prestació del servei públic de la qual és titular, així com la identificació de l'entitat integrant del sector públic instrumental de la Generalitat que la durà a terme, tot això de conformitat amb el que es disposa en l'article 1.2 del Decret llei 13/2020, de 7 d'agost, del Consell, de declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament, així com la normativa de general aplicació, resolc:  
  
  
Primer  
Que les operacions consistents en la selecció i classificació d'envasos lleugers i residus d'envasos recollits selectivament en la via pública, així com en les xarxes globals d'ecoparcs de la Comunitat Valenciana (operació de valorització R1201 «Classificació de residus», de conformitat amb el que es disposa en l'annex II de la Llei 7/2022, de 8 d'abril, de residus i sòls contaminats per a una economia circular, les prestarà la Generalitat Valenciana en règim de gestió directa a través de la seua societat mercantil pública VAERSA, Valenciana d'Aprofitament Energètic de Residus, SA, en les instal·lacions situades als termes municipals d'Alzira, Benidorm, Castelló de la Plana i Picassent, tot això sense perjudici del que s'estableix en els articles 2 i 3 del Decret llei 13/2020, de 7 d'agost, del Consell, de declaració de servei públic de titularitat autonòmica de les operacions de selecció i classificació d'envasos lleugers i residus d'envasos recollits selectivament. Aquestes funcions estaran en tot cas limitades a actuacions d'ordre material, sense que puguen suposar de cap manera l'atribució de facultats que impliquen l'exercici de potestats administratives.  
  
Segon  
Que l'entitat VAERSA, Valenciana d'Aprofitament Energètic de Residus, SA, serà retribuïda per la prestació del servei públic de selecció i classificació d'envasos lleugers i residus d'envasos recollits selectivament en la via pública, així com en les xarxes globals d'ecoparcs de la Comunitat Valenciana, en els termes establits en la Resolució de 7 de febrer de 2022, del director general de Relacions amb les Corts, de la Presidència de la Generalitat, per la qual es publica el Conveni marc entre la Generalitat, a través de la Conselleria d'Agricultura, Desenvolupament Rural, Emergència Climàtica i Transició Ecològica, i l'entitat Ecoembalajes España, SA, publicat en el DOGV núm. 9275 de 10 de febrer de 2022, o document que el modifique o substituïsca.  
  
Contra la present resolució, que posa fi a la via administrativa, podrà interposar-se en el termini d'un mes, recurs potestatiu de reposició davant de l'òrgan que la va dictar, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 15 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.